ચિલિકા લેક ઓરિસ્સા ના સમુદ્રી જીલ્લા પૂરી ના હાર્દ માં આવેલું છે,અને તે એક તરફ મહાનદી અને બીજી તરફ બંગાળ ઉપસાગર થી જોડાયેલું છે. દેશ નું સહુથી મોટું અને દુનિયા ભર માં બીજા સ્થાને આવતું ખારા પાણી નું સરોવર ચિલિકા, જેને સરોવર કહેતા સંકોચ થાય, તે અધધધ થઇ જવાય તેટલો અગિયાર સો ચોરસ કિલોમીટરનો વિરાટ ફેલાવો ધરાવે છે.લગભગ પાંસઠ કી.મી. લાંબુ આ સરોવર જળચરોનું વિપુલ વૈવિધ્ય ધરાવે છે અને શિયાળામાં એક સો સાઈઠ જાતના, અંદાજે દસ લાખ વિદેશી પક્ષીઓનું અસ્થાયી ઘર બને છે. તેમાં ના ઘણા પક્ષીઓ વિવિધ પ્રદેશ થી લગભગ બાર હજાર કી.મી. ની મુસાફરી કરી ચિલિકા પહોચે છે. શિયાળા ના બે મહિના માટે ચિલિકા લેક આ રંગબેરંગી પક્ષીઓ માટે ભારતીય ઉપખંડ નો સહુથી મોટો વિન્ટર રિસોર્ટ બની જાય છે.